PATVIRTINTA

Neringos gimnazijos

direktoriaus 2023 m. gegužės 24 d.

Įsakymu Nr.5V-26/1

**NERINGOS GIMNAZIJOS**

**MOKINIŲ TARYBOS NUOSTATAI**

**I SKYRIUS**

**BENDROJI DALIS**

1. Neringos gimnazijos Mokinių taryba yra demokratinė nuolat veikianti aukščiausioji mokinių savivaldos institucija.

2. Mokinių taryba veikia narių iniciatyvos pagrindu, vadovaudamasi šiais principais: demokratiškumo, atvirumo, pilietiškumo, akademinės veiklos, lygiateisiškumo, kolegialumo ir iniciatyvumo.

3. Mokinių taryba veikia vadovaudamasi Mokinių tarybos ir Neringos gimnazijos nuostatais, Lietuvos Respublikos Konstitucija bei kitais teisės aktais.

4.Mokinių tarybą sudaro 5–12 klasių rinkti mokinių atstovai. Kiekviena klasė renka po du atstovus į Mokinių tarybą; rinkimai vyksta kasmet rugsėjo mėnesį. Mokinių tarybos vardinė sudėtis skelbiama Gimnazijos interneto svetainėje;

5. Mokinių tarybos veiklą reglamentuoja Mokinių tarybos nuostatai, kuriuos tvirtina Mokinių taryba;

6.Mokinių tarybai vadovauja pirmininkas, kurį slaptu balsavimu išrenka Mokinių tarybos nariai. Mokinių tarybos pirmininkas organizuoja tarybos veiklą;

7.Mokinių tarybos posėdis yra teisėtas, jei jame dalyvauja absoliuti dauguma jos narių. Mokinių tarybos nutarimai priimami paprasta posėdyje dalyvavusių Mokinių tarybos narių balsų dauguma. Apie priimtus nutarimus skelbiama viešai Gimnazijos interneto svetainėje.

**II SKYRIUS**

**MOKINIŲ TARYBOS TIKSLAS IR UŽDAVINIAI**

1. Mokinių taryba atstovauja mokinių interesams Gimnazijoje;
	1. inicijuoja ir padeda organizuoti Gimnazijos renginius, akcijas, vykdyti prevencines programas;
	2. teikia siūlymų dėl mokymo organizavimo, vaikų neformaliojo švietimo programų plėtros, socialinės veiklos, organizuoja savanorių judėjimą;
	3. dalyvauja rengiant Gimnazijos veiklą reglamentuojančius dokumentus;
	4. susitaria dėl Mokinių tarybos veiklos organizavimo;
	5. deleguoja narius į Gimnazijos tarybą; siūlo kandidatus į mokyklos direktoriaus pareigas konkurso atrankos komisijos narius;
	6. svarsto Gimnazijos direktoriaus teikiamus klausimus.

**III SKYRIUS**

**MOKINIŲ TARYBOS STRUKTŪRA**

9. Mokinių tarybą sudaro visuotinių rinkimų metu išrinkti Mokinių tarybos nariai ir Mokinių tarybos Pirmininkas.

10. Mokinių taryboje turi būti ne mažiau 9 (devynių) ir ne daugiau 15 (penkiolikos) mokinių, kurie buvo išrinkti į Mokinių tarybą.

11. Pirmininkas vadovauja Mokinių tarybai, organizuoja jos darbą ir laikosi kitų šeštame Nuostatų punkte nurodytų teisių ir pareigų.

12. Mokinių tarybos nariai atstovauja visiems mokyklos moksleiviams, organizuoja ir aktyviai dalyvauja veikloje, laikosi kitų septintame Nuostatų punkte nurodytų teisių ir pareigų.

**IV SKYRIUS**

**PIRMININKO IŠRINKIMAS, ATSISTATYDINIMAS IR NUŠALINIMAS**

13. Pirmininku gali būti renkamas Neringos gimnazijoje besimokantis moksleivis, kuris tuo metu yra Mokinių tarybos narys.

14. Pirmininko rinkimai vyksta kiekvienais metais, spalio pirmą savaitę.

15. Pirmininko kadencija trunka vienerius metus, tas pats asmuo gali būti renkamas Pirmininku ne daugiau kaip dvejoms kadencijoms iš eilės.

16. Rinkimų procedūra:

16.1. Mokinių tarybos pirmininkas yra renkamas iš tuo metu esančių Mokinių tarybos narių, slaptu balsavimu. Balsuoja Mokinių Tarybos nariai.

17. Pirmininko atsistatydinimas, nušalinimas ir pirmalaikiai rinkimai:

17.1. Pirmininkas gali atsistatydinti iš pareigų savo noru, apie tai pranešdamas raštiškai arba žodžiu, Mokinių tarybos posėdžio metu.

17.2. Mokinių taryba, pastebėjusi, kad Pirmininko veikla prieštarauja šiems Nuostatams, įteikia jam raštą su nurodytais argumentais ir, jei yra, kitomis nepasitikėjimo priežastimis bei suteikia galimybę Pirmininkui pasiaiškinti ir pasitaisyti. Jei per mėnesį Mokinių taryba vis dar yra nepatenkinta Pirmininko darbu, vykdomas slaptas balsavimas dėl Pirmininko nušalinimo. Pirmininkas yra nušalinamas, jei už tai pasisako bent ⅘ visų Mokinių tarybos narių; nušalintas Pirmininkas netenka visų savo Pirmininko teisių ir pareigų. Mokinių tarybos nariu, pašalintas Pirmininkas, gali likti.

17.3. Pasitraukus Pirmininkui, per dvi savaites organizuojamas posėdis, kurio metu Mokinių taryba balsų dauguma išrenka naują, laikinai einantį pareigas, Pirmininką.

17.4. Laikinai einantis pareigas Pirmininkas Mokinių tarybai vadovauja iki kitų Pirmininko rinkimų. Pirmininko laikinas vadovavimo laikotarpis nesiskaito kaip kadencija, kurios yra nurodytos 15 punkte.

**V SKYRIUS**

**MOKINIŲ TARYBOS SUDARYMAS, ATSISTATYDINIMAS IR NUŠALINIMAS**

18. Mokinių tarybos sudarymas:

18.1. Mokinių tarybą sudaro visuotiniu klasės atstovų balsavimu išrinkti gimnazijos mokiniai.

18.2. Mokinių tarybos nario kadencija trunka neribotą laiką, kol mokinys mokosi Gimnazijoje.

18.3. Mokinių tarybos pritarimu skelbti rinkimus, rinkimai į Mokinių tarybą gali įvykti bet kuriuo mokslo metų metu, jeigu yra pastebimas Mokinių tarybos narių trūkumas arba Mokinių tarybos sudėtis neatitinka Nuostatų reikalavimų.

18.4. Mokinių tarybos nariu gali tapti bet kuris Gimnazijoje besimokantis mokinys.

18.5. Mokinių tarybos narys gali atsistatydinti, pateikdamas laisvos formos argumentuotą prašymą Mokinių tarybos Pirmininkui;

18.6. Pašalinti Mokinių tarybos narį gali siūlyti Pirmininkas ir/ar Mokinių tarybos nariai dėl Nuostatų, Neringos gimnazijos nuostatų ir Mokinio taisyklių pažeidimų, nuolatinio savo pareigų nevykdymo, nedalyvavimo posėdžiuose.

18.7. Narys pašalinamas iš Mokinių tarybos slaptu balsavimu, už tai balsavus ⅔ visų Mokinių tarybos narių;

18.8. Visa Mokinių taryba gali būti nušalinama dėl neveiksnumo, jeigu tam pritaria ⅘ Gimnazijos administracija (direktorius ir pavaduotojai);

18.9. Jeigu Mokinių taryba buvo nušalinta dėl neveiksnumo, mokyklos administracija privalo paskelbti naujus rinkimus ne vėliau, kaip per dvi savaites nuo praeitos Mokinių tarybos nušalinimo.

**VI SKYRIUS**

**MOKINIŲ TARYBOS PIRMININKO TEISĖS IR PAREIGOS**

19. Užtikrinti, kad Mokinių tarybos veikla būtų vykdoma vadovaujantis šiais Mokinių tarybos Nuostatais.

20. Planuoti, organizuoti ir pirmininkauti Mokinių tarybos posėdžiams.

21. Prižiūrėti Mokinių tarybos posėdžiuose priimtų sprendimų vykdymą.

22. Kartu su Mokinių tarybos nariais rengti ir vykdyti veiklos planą einamiesiems mokslo metams.

23. Atstovauti mokyklos mokiniams, priimant sprendimus mokykloje ir už jos ribų.

24. Bendradarbiauti su kitomis mokyklomis ir įvairiomis organizacijomis.

25. Kadencijos pabaigoje teikti viešai prieinamą Mokinių tarybos veiklos ataskaitą.

26. Vadovautis Mokinių tarybos nariui priskiriamomis teisėmis ir pareigomis.

**VII SKYRIUS**

**MOKINIŲ TARYBOS NARIO TEISĖS IR PAREIGOS**

27. Laikytis Nuostatų.

28. Teikti siūlymus dėl Mokinių tarybos veiklos.

29. Rodyti gero elgesio pavyzdį kitiems mokyklos mokiniams.

30. Lankyti ir aktyviai dalyvauti Mokinių tarybos posėdžiuose.

31. Informuoti mokinius apie Mokinių tarybos posėdyje priimtus nutarimus.

32. Vykdyti Mokinių tarybos priimtus nutarimus.

33. Reprezentuoti mokyklą už jos ribų.

**VIII SKYRIUS**

**MOKINIŲ TARYBOS VEIKLOS ORGANIZAVIMO PRINCIPAI**

34. Mokinių tarybos posėdžiai.

34.1. Pirmojo posėdžio organizavimas:

34.1.1. Pirmasis posėdis kviečiamas ne vėliau kaip per dvi savaites nuo naujo Pirmininko išrinkimo;

34.1.2. Mokinių tarybos posėdžių dieną ir laiką planuoja Pirmininkas;

34.1.3. Pirmininkas mokinių tarybos pritarimu skiria mokinių tarybos sekretoriatą;

34.1.4. Mokinių tarybos nariai yra supažindinami su Nuostatais.

35. Eilinių posėdžių organizavimo tvarka:

35.1. Mokinių tarybos posėdžiai vyksta nuolat ir reguliariai, ne rečiau kaip kartą per tris mėnesius;

35.2. Posėdžių darbotvarkę rengia Pirmininkas ir, likus ne mažiau kaip 3 dienoms iki posėdžio, pateikia Mokinių tarybos nariams susipažinti ir/ar teikti pasiūlymus;

35.3. Visi posėdžiai yra protokoluojami Mokinių tarybos sekretoriatas. Protokolus gali matyti tik mokyklos administracija ir Mokinių tarybos nariai;

35.4. Posėdis laikomas įvykusiu, jeigu į jį susirenka ⅗ Mokinių tarybos narių.

36. Taryba, veikdama darbų pasiskirstymo principu, atlieka šias funkcijas:

• atstovavimas;

• dokumentų tvarkymas;

• Veiklų organizavimas;

• vidinė ir išorinė komunikacija;

• veiklos atskaitomybė;

• tarpmokyklinis bendradarbiavimas.

**IX SKYRIUS**

**BAIGIAMOSIOS NUOSTATOS**

37. Nuostatai yra viešas dokumentas.

38. Nuostatų originalas saugomas Neringos gimnazijoje.

39. Nuostatai yra dokumentas, reglamentuojantis Mokinių tarybos veiklą. Nuostatų laikytis privalo visi Mokinių tarybos nariai.

40. Nuostatai gali būti papildomi ir/ar koreguojami, jei tam pritaria ⅘ visų Mokinių tarybos narių.

41. Nuostatai tvirtinami, Gimnazijos tarybai pritarus, mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_